Artemis 2
Artemis 2 (ametlikult Artemis II) on NASA Artemise programmi teine missioon, mis on planeeritud toimuma septembris 2025. See on Artemise programmi esimene mehitatud missioon ning esimene missioon pärast 1972. aastal toimunud missiooni Apollo 17, mis suundub Kuule. Artemis 2 möödub plaani kohaselt Kuust umbes 8900 km kauguselt ning naaseb seejärel Maale. NASA nimetas missiooni meeskonna aprillis 2023.